Na podlagi 6. člena Zakona o trgovini (ZT-1) (Uradni list RS, št. 24/2008, 47/2015, 139/2020, 112/2021 – ZIUPGT), 29. člena Zakona o lokalni samoupravi (ZLS) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 17. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US), Odloka o občinskih taksah za uporabo javnih površin in javnih mest v občini Ravne na Koroškem (Uradni list RS, št. 35/2009, Uradno glasilo slovenskih občin, št. 35/2012) in 19. člena Statuta Občine Ravne na Koroškem (Uradno glasilo slovenskih občin št. 16/2016, 9/2022), je Občinski svet Občine Ravne na Koroškem na \_\_\_. redni seji dne \_\_\_\_\_\_\_\_\_\_\_\_ sprejel

**O D L O K**

**o prodaji blaga zunaj prodajaln**

**na območju občine Ravne na Koroškem**

**I. SPLOŠNE DOLOČBE**

1. člen

(področje urejanja)

S tem odlokom se določajo pogoji za prodajo blaga zunaj prodajaln na območju občine Ravne na Koroškem (v nadaljnjem besedilu: občina), pogoji za organiziranje občasne prodaje na javnih površinah in površinah v zasebni lasti, dolžnosti prodajalcev na teh prodajnih mestih ter izvajanje nadzora nad prodajo blaga zunaj prodajaln.

2. člen

(pomen izrazov)

Izrazi po tem odloku imajo naslednji pomen:

* »prodaja blaga zunaj prodajaln« pomeni prodajo blaga s potujočo prodajalno, na premični stojnici, s prodajnim avtomatom, od vrat do vrat, na tržnici ter priložnostno prodajo na prireditvah (sejmi, shodi in podobno);
* »potujoča prodajalna« predstavlja prodajo iz vozila, ki je prirejeno tako, da omogoča prodajo blaga;
* za »premično stojnico« se šteje stojnica, prodajna hiška, prodajna miza ali mizi podobna priprava, ki omogoča prodajo blaga. Za premično stojnico po tem odloku se šteje tudi prodaja iz vozila, ki ni prirejeno za prodajo blaga (tovorno vozilo, kombinirano vozilo ali osebni avtomobil iz katerega se prodaja blago, kot npr. suha roba, jabolka, ipd.);
* »javna organizirana tržnica« je oblika prodaje blaga zunaj prodajaln na urejenem tržnem prostoru;
* »prodajalec« po tem odloku je vsak, ki si pridobi soglasje za prodajo blaga izven prodajaln;
* »upravljavec površin za prodajo blaga zunaj prodajaln« je:
	+ - občina – za površine, ki so v lasti občine ali predstavljajo javno dobro;
		- lastnik zemljišča – za površine v zasebni lasti, kjer se izvaja prodaja;
* »prodajno mesto« je površina, na kateri prodajalec izvaja prodajo blaga zunaj prodajaln;
* »občinska taksa« je plačilo za pridobitev soglasja za prodajo blaga zunaj prodajaln s potujočo prodajalno, na premičnih stojnicah in priložnostno prodajo na prireditvah, shodih, sejmih, s prodajnim avtomatom in podobno, na površinah, ki so v lasti občine in je določena z odlokom, ki ureja občinske takse v občini;
* »uporabnina« je plačilo prodajnega mesta na prostoru javne organizirane tržnice in je določena s tržnim redom

3. člen

(pravne podlage)

Prodaja blaga zunaj prodajaln se opravlja v skladu z določili tega odloka, določili tržnega reda in v skladu z drugimi predpisi, ki urejajo prodajo blaga zunaj prodajaln.

4. člen

(uporaba izrazov)

V odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

**II. POGOJI ZA PRODAJO BLAGA ZUNAJ PRODAJALN NA OBMOČJU OBČINE RAVNE NA KOROŠKEM**

5. člen

(soglasje za prodajo zunaj prodajaln)

(1) Za prodajo blaga zunaj prodajaln je potrebno pridobiti soglasje občine.

(2) Za prodajo blaga zunaj prodajaln se šteje tudi priložnostna prodaja na prireditvah, vključno s sejmi, festivali, shodi in podobno (v nadaljnjem besedilu: prireditve). V tem primeru organizator prireditve pridobi soglasje za vse sodelujoče prodajalce.

(3) V soglasju občina določi prostor, obdobje prodaje blaga in praviloma vrsto blaga, ki je predmet prodaje.

(4) Za pridobitev soglasja za prodajo zunaj prodajaln na površinah, ki so v lasti občine, je potrebno plačati takso v skladu z odlokom, ki ureja občinske takse v občini.

(5) Občina lahko zavrne izdajo soglasja predvsem zaradi:

* prostorske neprimernosti lokacije (na primer: neposredna bližina cestišča in s tem ogrožena varnost pri vključevanju v promet in drugo);
* neustrezne namembnosti predlagane površine;
* če je vrsta blaga, ki je predmet prodaje, neprimerna;
* če je bila podana kršitev pogojev iz predhodno izdanih soglasij.

6. člen

(vloga za pridobitev soglasja za prodajo zunaj prodajaln)

(1) Prodajalec, ki želi izvajati prodajo blaga zunaj prodajaln na površinah, ki so v lasti občine ali predstavljajo javno dobro ter na površinah v zasebni lasti, mora vložiti vlogo za pridobitev soglasja za prodajo zunaj prodajaln. Vlogo je potrebno vložiti najmanj deset (10) dni pred pričetkom prodaje.

(2) Vloga iz prejšnjega odstavka tega člena mora vsebovati:

* podatke prodajalca,
* način prodaje blaga zunaj prodajaln,
* vrsto blaga, ki bo predmet prodaje,
* opredelitev lokacije in velikost površine, na kateri bo potekala prodaja,
* opredelitev časovnega obdobja prodaje,
* soglasje organizatorja prireditve, če gre za organizirano prireditev.

(3) Če prodajalec ni lastnik zemljišča, na katerem bo potekala prodaja blaga, mora vlogi priložiti tudi soglasje lastnika zemljišča ali pogodbo, iz katere izhaja upravičenost prodajalca do uporabe določenega zemljišča za namen prodaje.

7. člen

(pogoji za prodajo zunaj prodajaln)

(1) Prodaja zunaj prodajaln lahko poteka samo na način, v rokih in na lokaciji, kot je to določeno v soglasju.

(2) Župan lahko na predlog občinske uprave s sklepom določi posamezne lokacije v občini, kjer se prodaja zunaj prodajaln lahko izvaja in za posamezno lokacijo določi, kakšno blago se lahko prodaja na njej.

(3) Po koncu prodaje mora prodajalec na lastne stroške odstraniti vso opremo, blago in odpadke ter povrniti površine v prejšnje stanje.

(4) V času prireditev se lahko prodaja blaga zunaj prodajaln, ki niso del teh prireditev, prilagodi ali začasno ustavi.

(5) Prodaja blaga zunaj prodajaln lahko poteka ob delavnikih ter sobotah in nedeljah v zimskem času (od 01. 10. do 31. 03.) od 8. do 17. ure in v poletnem času (od 01. 04. do 30. 09.) od 8. do 20. ure. Natančen termin prodaje je določen v izdanem soglasju. V času prireditev se lahko določi tudi drug obratovalni čas.

**III. JAVNA ORGANIZIRANA TRŽNICA**

8. člen

(lokacija tržnice)

Na območju občine Ravne na Koroškem je za prodajo blaga zunaj prodajaln v obliki javne organizirane tržnice (v nadaljnjem besedilu: tržnica) na premičnih stojnicah določena osrednja tržnica, ki posluje na urejenem tržnem prostoru, na zemljiščih parc. št. 288/6, 292/1 288/8, 289/5 in 290/4, vse k.o. 882-RAVNE.

9. člen

(upravljavec tržnice)

(1) Upravljavec tržnice je Občina Ravne na Koroškem (v nadaljnjem besedilu: upravljavec).

(2) Izvajanje posameznih nalog povezanih z ureditvijo, vzdrževanjem in upravljanjem javne tržnice lahko upravljavec s pogodbo prenese na zunanjega izvajalca (upravnika).

10. člen

(tržni red)

(1) Pogoje trgovanja na tržnici, obratovalni čas tržnice, tržne površine in prodajna mesta, prodajo blaga, skladiščenje blaga, pristojbine, naloge upravljavca tržnice, nadzor nad prodajo in način vzdrževanja reda in čistoče na tržnici določi upravljavec s Tržnim redom javne organizirane tržnice v občini Ravne na Koroškem in cenikom storitev.

(2) Tržni red javne organizirane tržnice v občini Ravne na Koroškem in cenik storitev, na predlog upravljavca sprejme župan.

11. člen

(pravice in dolžnosti upravljavca tržnice)

Upravljavec ima zlasti naslednje pravice in dolžnosti:

* organizirano vodi poslovanje prodajnih mest ter razporeja in oddaja v uporabo prodajna mesta prodajalcem;
* skrbi, da je ureditev in poslovanje prodajnih mest usklajeno z veljavnimi predpisi;
* skrbi za urejenost prodajnih mest, za čistočo in odstranjevanje odpadkov, za kar mora praviloma z izvajalcem javne službe zbiranja odpadkov skleniti pogodbo v pisni obliki;
* skrbi za pripravo in izvajanje letnega programa aktivnosti;
* skrbi za vzdrževanje in posodobitev tržne opreme;
* pripravlja ustrezne pogodbe s prodajalci na tržnici;
* prodajalcem zaračuna in pobira uporabnino prodajnih mest;
* vodi evidenco o zaračunanih in plačanih uporabninah;
* vodi evidenco o seznamu prodajalcev, obdobju zakupa in številu prodajnih mest;
* vsako leto o navedenem izdela poročilo za preteklo koledarsko leto in ga najkasneje do 31. marca v tekočem letu predloži županu,
* vsaj deset let hrani listinsko dokumentacijo.

12. člen

(prodajna mesta na tržnici)

(1) Prodajna mesta so stalna in občasna. Stalna prodajna mesta so stalne stojnice.

(2) Občasna prodajna mesta so:

* dopolnilne prodajne površine,
* občasna prodaja s tal (novoletne jelke, cvetje, sadike, lončarski, leseni in kovinski izdelki),
* dodatne stojnice ter
* prodaja v potujočih prodajalnah.

(3) Dodatne prodajne stojnice po potrebi namesti upravljavec.

13. člen

(pogoji za prodajo blaga)

(1) Prodajno mesto na tržnici se najame dnevno, po plačilu uporabnine ali za daljše obdobje na podlagi pogodbe med upravljavcem tržnice in stalnim prodajalcem.

(2) Če prodajalec brez predhodnega obvestila o njegovi zamudi ne zasede pogodbenega prodajnega mesta do ure, določene v tržnem redu, lahko upravljavec za tisti dan na to prodajno mesto razporedi drugega prodajalca.

(3) Registrirani trgovci in gostinci ter druge pravne in fizične osebe morajo izpolnjevati veljavne zakonsko predpisane pogoje za prodajo.

(4) Dovoljeno je prodajati blago, ki izpolnjuje vse zakonsko določene pogoje za prodajo. Za odgovornost, ki izhaja iz blaga, ki ne ustreza zakonskim pogojem, odgovarja izključno prodajalec.

**IV. DOLŽNOSTI PRODAJALCEV**

14. člen

(dolžnosti prodajalcev)

(1) Prodajalci na površinah v upravljanju občine so dolžni:

* poravnati občinsko takso pred pričetkom prodaje,
* zagotoviti varnost in zaščito prodajnega blaga in ljudi,
* vzdrževati red in čistočo na prodajnem mestu,
* nepovratno prazno embalažo, oporečne in druge organske ter ostale odpadke sproti odstranjevati s prodajnega mesta,
* po poteku obratovalnega časa zapustiti prodajno mesto, odstraniti neprodano blago, embalažo in odpadke ustrezno ločiti in odložiti v ustrezne zabojnike,
* v primeru uporabe občinske stojnice le to varovati in jo po prenehanju uporabe vrniti v takem stanju, kot so jo prejeli,
* ves čas skrbeti, da z opravljanjem svoje dejavnosti ne ogrožajo ali motijo drugih prodajalcev in obiskovalcev ter občanov,
* postaviti svoje blago ali embalaže tako, da zagotavljajo neoviran prehod med prodajnimi mesti,
* prodajno mesto vidno opremiti s cenikom in nazivom oziroma imenom ter sedežem oziroma naslovom prodajalca,
* skrbeti za osebno higieno in izgled tako, da so urejeni in primerno oblečeni, da niso vinjeni, preglasni in da ne kršijo javnega reda in miru,
* meriti in tehtati blago z merili, ki so predpisana ali pa običajna za merjenje določene vrste blaga.

(2) Prodajalci prodajnega mesta ne smejo dati v uporabo oziroma v podzakup drugemu.

**V. NADZOR**

15. člen

(nadzor)

Nadzor nad izvajanjem določil tega odloka izvajata pristojni občinski inšpekcijski organ in redarstvo.

**VI. KAZENSKE DOLOČBE**

16. člen

(kazenske določbe)

(1) Z globo 300,00 EUR se kaznuje posameznik (fizična oseba), pravna oseba, podjetnik posameznik ali posameznik, ki opravlja dejavnost, če prodaja blago brez izdanega soglasja ali v nasprotju s soglasjem.

(2) Z globo 150,00 EUR se kaznuje posameznik (fizična oseba), pravna oseba, podjetnik posameznik ali posameznik, ki samostojno opravlja dejavnost, če na površini, kjer izvaja prodajo blaga zunaj prodajaln:

* po koncu prodaje s prodajnega mesta ne odstrani blaga, opreme za prodajo, odpadkov ter teh površin ne povrne v prejšnje stanje,
* v primeru, da je na prodajnem mestu organizirano ločeno zbiranje odpadkov, teh ne odda na za to določena mesta oziroma posode (kontejnerje),
* ne vzdržuje reda in čistoče na ali ob svojem prodajnem mestu,
* ne označi prodajnega mesta s firmo ali na prodajnem mestu ne zagotovi vidnega cenika,
* drugače krši s strani upravljavca določen tržni red oziroma obveznosti iz tega odloka.

(3) Z globo 300,00 EUR se za prekrške iz prvega in drugega odstavka tega člena kaznuje tudi odgovorna oseba pravne osebe, samostojnega podjetnika ali posameznika, ki samostojno opravlja dejavnost.

**VII. KONČNA DOLOČBA**

16. člen

(veljavnost odloka)

Ta odlok začne veljati petnajsti dan po objavi v Uradnem glasilu slovenskih občin.

Številka: 321-0013/2022

|  |  |
| --- | --- |
| Ravne na Koroškem, dne \_\_\_\_\_\_\_\_\_\_\_\_\_\_\_\_ | dr. Tomaž ROŽENžupan |